Odense Adresse-Contoirs Efterretninger, 1846-09-21
Den til den 14 ds. berammede Forsamling i Nortorf var besøgt af en overordentlig Mængde Mennesker fra alle Egne af Landet. Allerede om Morgenen Kl. 8, da det rendsborgske Banetog ankom i Nortorf, vare mange Folk forsamlede der. Men en Militair magt af omtrent 800 Mand var ogsaa allerede opstillet i Nærheden af Banegaarden. En heel Bataillon Jnfanteri fra Rendsborg og en Eskadron Dragoner fra Jtzehoe vare opbudte af Politiøvrigheden. De fra Rendsborg Ankomne begav sig nu med en Deel af de alt i Nortorf Tilstedeværende videre med Banetoget til Neumünster, hvor de da traf sammen med Tusinder, som vare komne med Togene fra Altona og Kiel og af andre Veie. Committeen traadte her sammen og erklærede: Man maatte afgjort holde sig inden Lovens Grændser, men dog begive sig derfra til Nortorf, Man havde tilsigtet at forelægge Folket en Adresse til den slesvigske Stænderforsamling til Underskrift, som Man her foreløbig vilde meddele. Derpaa blev Adressen forelæst og optoges med vældige bifaldsraab. Med Toget Kl. 10. begav sig derpaa den hele Forsamling, vel 3000 Mennesker, til Nortorf. Den Forsamling, der her dannede sig i Banegaarden, bestod vel af 56000 Mennesker. Committeen udtalte sig nu derhen, at Man, for at undgaae Collisioner, holdt det for det Raadeligste, ikke at fortsætte Forsamlingen videre; Committeen vilde ikke overtage Ansvaret for de farlige Følger, dens Fortsættelse mulig kunde medføre. De Tilstedeværendes Masse lod sig bevæge til rolig at gaae fra hinanden. Der fandtes ingen Anledning til Militairmagtens Jndskriden. Kun een Gang lod Ritmesteren for den tilstedeværende Eskadron 20 Dragoner sprænge ind paa en lille Menneskehob, uden at dog nogen Beskadigelse af Betydenhed derved forekom. Om Eftermiddagen mellem Kl. 2. og 3 adspredte de Forsamlede sig da igjen. (Correspbl.)J Anledning af denne Artikkel siger Fædrelandet: Allerede af ovenstaaende Efterretning fra Kiel fremgaaer - uagtet Contenancen er godt holdt i den, hvad de hamborgske Blade nødes til ligefrem at tilstaae, at den pompeuse Folkedemonstration, der skulde finde Sted i Nortorf den 14 ds., er totalt mislykket, og faldet ud til en Farce, som Schleswigholsteinerne ikke uden Grund befrygte ved sin Latterlighed vil virke kjølende paa Enthousiasmen i Tydskland. Der kan ikke let tænkes en større Mangel paa Holdning og Conduite, end den ledende Committee har viist, idet den, uagtet den i Forveien vidste, at Forsamlingen var forbudt og fornødent Militairstyrke sammentrukken til at forhindre den, dog hverken aflyste Mødet eller lod Mængden forblive i Neumünster, hvor den først var samlet, og der adskilles, men slæbte Allemand ned til Nortorf, blot forat see paa det opmarscherede Militair, og for at høre, at der ingen Forsamling kunde blive af. Alt hvad Committeen kan undskylde sig med er, at den har stolet paa, at vedkommende Autoritet vilde blive bange for Mængden, eller paa god Schleswigholsteinsk i det mindste lade, som han var det. Paa den anden Side er det ogsaa klart, at den sammenstrømmede Mængde langt mere er kommen der af Nysgjerrighed og tom Demonstrationslyst, end af virkelig Begeistring for en formeentlig god Sag, thi Man vidste jo, som sagt, baade at Forsamlingen var forbudt, og at Forbudet vilde blive opretholdt med Magt, og er dog kommen, ikke for at trodse Magten, men for at vende hjem igjen, mumlende Forbandelser over Committeens Forknythed, og røbende sin egen ved sine lange Ansigter.